Jozapines kalns
Jozapines kalns (lietuviešu: Juozapìnės kálnas) ir kalns Lietuvā aptuveni 23,5 km uz dienvidaustrumiem no Viļņas pie Baltkrievijas robežas (~4 km), aptuveni 1 km uz dienvidrietumiem no Medininku pils. Šis kalns ar savu augstumu 292,7 m vjl. ilgu laiku tika uzskatīts par Lietuvas augstāko kalnu. 2004. gadā Viļņas Gedimina Tehniskās Universitātes speciālisti konstatēja, ka augstākā Lietuvas virsotne tomēr ir netālu esošais Aukštojs (293,84 m).